sukhrobnurali/uzbek-legal-corpus huggingface dataset:
“Jinoyat ishini yuritish chogʻida qamoqda saqlash toʻgʻrisida”gi Oʻzbekiston Respublikasi Qonuniga qamoqqa olinganlarga nisbatan qiynoqqa solish hollarining oldini olishga qaratilgan qoʻshimcha kiritish haqida
(law, 2025-06-26)

“271-modda. Qamoqqa olinganlarni majburiy tibbiy koʻrikdan oʻtkazish
Qamoqqa olinganlar tergov hibsxonasiga joylashtirilishidan oldin tergov hibsxonasining oʻzida majburiy tibbiy koʻrikdan oʻtkaziladi. Majburiy tibbiy koʻrik qamoqqa olinganlar tergov hibsxonasiga olib kelingan paytdan eʼtiboran ikki soat ichida tibbiy xodim tomonidan oʻtkaziladi. Qamoqqa olinganni majburiy tibbiy koʻrikdan oʻtkazishda tergov hibsxonasining u bilan bir jinsda boʻlgan xodimi ishtirok etadi. Majburiy tibbiy koʻrikni oʻtkazishda qamoqqa olinganning roziligi bilan uning advokati ham ishtirok etishi mumkin. Majburiy tibbiy koʻrikdan oʻtkazish natijalari boʻyicha belgilangan namunadagi tibbiy maʼlumotnoma rasmiylashtiriladi. Tibbiy maʼlumotnomaning bir nusxasi majburiy tibbiy koʻrikdan oʻtkazilgan qamoqqa olingan u bilan imzo qoʻydirib tanishtirilganidan keyin uning shaxsiy hujjatlar yigʻmajildiga qoʻshib qoʻyiladi, ikkinchi nusxasi majburiy tibbiy koʻrikdan oʻtkazilgan qamoqqa olinganni olib kelgan xodimlarga topshiriladi. Tibbiy maʼlumotnomaning koʻchirma nusxasi qamoqqa olinganning yoki uning advokatining talabiga asosan tegishincha qamoqqa olinganga yoki uning advokatiga taqdim etiladi. Majburiy tibbiy koʻrik chogʻida qamoqqa olinganning tanasida jarohatlar, shikastlanishlar va yaralar aniqlangan taqdirda, ular belgilangan tartibda qayd etilib, bu haqda qamoqqa olinganga maʼlum qilinadi va zudlik bilan prokurorga xabar beriladi. Tergov hibsxonasiga joylashtirilgan qamoqqa olinganlar boshqa joyga oʻtkazilganda yoki protsessual harakatlar oʻtkazish uchun olib chiqilib, tergov hibsxonasiga qaytarilganda ular ushbu moddada nazarda tutilgan tartibda majburiy tibbiy koʻrikdan oʻtkaziladi”. 2-modda. Oʻzbekiston Respublikasi Ichki ishlar vazirligi va boshqa manfaatdor tashkilotlar ushbu Qonunning ijrosini, ijrochilarga yetkazilishini hamda mohiyati va ahamiyati aholi oʻrtasida tushuntirilishini taʼminlasin. 3-modda. Oʻzbekiston Respublikasi Vazirlar Mahkamasi: hukumat qarorlarini ushbu Qonunga muvofiqlashtirsin; respublika ijro etuvchi hokimiyat organlari ushbu Qonunga zid boʻlgan oʻz normativ-huquqiy hujjatlarini qayta koʻrib chiqishlari va bekor qilishlarini taʼminlasin. 4-modda. Ushbu Qonun rasmiy eʼlon qilingan kundan eʼtiboran uch oy oʻtgach kuchga kiradi.
Karantin ostidagi mahsulotni olib qoʻyish, qaytarib yuborish va yoʻq qilish tartibi toʻgʻrisidagi nizomning 1-bandiga oʻzgartirish kiritish haqida
(order, 2025-06-24)

Oʻzbekiston Respublikasining “Oʻsimliklar karantini toʻgʻrisida”gi Qonuniga muvofiq buyuraman: 1. Oʻzbekiston Respublikasi Vazirlar Mahkamasi huzuridagi Oʻsimliklar karantini davlat inspeksiyasi boshligʻining 2019-yil 14-oktabrdagi 8-son buyrugʻi (roʻyxat raqami 3191, 2019-yil 31-oktabr) (Qonun hujjatlari maʼlumotlari milliy bazasi, 31.10.2019-y., 10/19/3191/3985-son) bilan tasdiqlangan Karantin ostidagi mahsulotni olib qoʻyish, qaytarib yuborish va yoʻq qilish tartibi toʻgʻrisidagi nizomning 1-bandi ikkinchi xatboshisi quyidagi tahrirda bayon etilsin: “oʻsimliklar karantini obyekti (karantin ahamiyatiga ega boʻlgan zararli organizm) — Oʻzbekiston Respublikasi hududida mavjud boʻlmagan yoki cheklangan tarzda mavjud boʻlgan, tarqalishi katta iqtisodiy zarar keltirishi mumkin boʻlgan va karantin ahamiyatiga ega boʻlgan zararli organizmlarga qarshi kurashish obyekti hisoblangan zararli organizm;”. 2. Mazkur buyruq rasmiy eʼlon qilingan kundan eʼtiboran kuchga kiradi.
Oʻzbekiston Respublikasi Prezidentining va Oʻzbekiston Respublikasi Hukumatining ayrim qarorlariga aliment toʻlovlarini undirish tizimi samaradorligini yanada oshirishga qaratilgan oʻzgartirish va qoʻshimchalar kiritish toʻgʻrisida
(resolution, 2025-06-23)

“Aliment toʻlovlari” davlat maqsadli jamgʻarmasi faoliyatini samarali tashkil etish, uning mablagʻlarini shakllantirish tartibini oʻzgartirish hamda Oʻzbekiston Respublikasi Prezidentining 2022-yil 7-martdagi “Oila va xotin-qizlarni tizimli qoʻllab-quvvatlashga doir ishlarni yanada jadallashtirish chora-tadbirlari toʻgʻrisida”gi PF-87-son Farmoni ijrosini taʼminlash maqsadida qaror qilaman: 1. Oʻzbekiston Respublikasi Prezidentining va Oʻzbekiston Respublikasi Hukumatining ayrim qarorlariga ilovaga muvofiq sud hujjatlari va boshqa organlar hujjatlarini ijro etishda “Aliment toʻlovlari” davlat maqsadli jamgʻarmasi faoliyati samaradorligini oshirishni nazarda tutuvchi oʻzgartirish va qoʻshimchalar kiritilsin. 2. Mazkur qarorning ijrosini nazorat qilish Oʻzbekiston Respublikasi Bosh vaziri A.N. Aripov va Oʻzbekiston Respublikasi Prezidentining maslahatchisi D.B. Kadirov zimmasiga yuklansin. 1. Oʻzbekiston Respublikasi Prezidentining 2017-yil 15-iyundagi PQ-3060-son qarori bilan tasdiqlangan Majburiy ijro byurosini rivojlantirish jamgʻarmasi toʻgʻrisidagi nizomning 7-bandida: (a) quyidagi mazmundagi oʻn sakkizinchi xatboshi bilan toʻldirilsin: “Aliment toʻlovlari” davlat maqsadli jamgʻarmasining xarajatlarini qoplab berishga (Jamgʻarma daromadlar prognozining oshirib bajarilgan qismidan koʻp boʻlmagan miqdorda)”; (b) oʻn sakkizinchi xatboshi oʻn toʻqqizinchi xatboshi deb hisoblansin. 2. Vazirlar Mahkamasining 2022-yil 3-avgustdagi “Aliment toʻlovlari jamgʻarmasi faoliyatini tashkil etish toʻgʻrisida”gi 427-son qarorida: (a) 2-bandda: (i) quyidagi mazmundagi beshinchi xatboshi bilan toʻldirilsin: “Majburiy ijro byurosini rivojlantirish jamgʻarmasi mablagʻlari”; (ii) beshinchi xatboshi oltinchi xatboshi deb hisoblansin; (b) ilovaning 5-bandida: (i) quyidagi mazmundagi beshinchi xatboshi bilan toʻldirilsin: “Majburiy ijro byurosini rivojlantirish jamgʻarmasi mablagʻlari”; (ii) beshinchi xatboshi oltinchi xatboshi deb hisoblansin.
Mamlakatimizga toʻgʻridan-toʻgʻri xorijiy investitsiyalarni jalb etishni ragʻbatlantirishning qoʻshimcha chora-tadbirlari toʻgʻrisida
(decree, 2025-06-23)

Investitsiya muhitini yanada yaxshilash, ishlab chiqarish va xizmat koʻrsatish sohalariga toʻgʻridan-toʻgʻri xorijiy investitsiyalarni keng jalb etish, shuningdek, xorijiy investorlar uchun ishonchli huquqiy himoya va kafolatlarni taʼminlash maqsadida qaror qilaman: 1. Oʻzbekiston Respublikasi Prezidentining 2005-yil 11-apreldagi “Toʻgʻridan-toʻgʻri xususiy xorijiy investitsiyalarni jalb etishni ragʻbatlantirish borasidagi qoʻshimcha chora-tadbirlar toʻgʻrisida”gi PF-3594-son Farmonining 1-bandiga muvofiq, Soliq kodeksida belgilangan alohida soliqlar boʻyicha imtiyozlar Toshkent viloyatidagi 4 va 5-toifadagi tumanlarda roʻyxatdan oʻtgan va shu hududlarda faoliyat yuritadigan tadbirkorlik subyektlariga ham tatbiq etilsin. 2. Oʻzbekiston Respublikasi Prezidentining 2005-yil 11-apreldagi PF-3594-son Farmoni bilan tasdiqlangan Toʻgʻridan-toʻgʻri xususiy xorijiy investitsiyalar uchun beriladigan imtiyozlar joriy etiladigan iqtisodiyot tarmoqlari roʻyxatiga “qishloq xoʻjaligi mahsulotlarini yetishtirish” yoʻnalishi kiritilsin. 3. Oʻzbekiston Respublikasi Prezidentining ayrim hujjatlariga ilovaga muvofiq oʻzgartirish va qoʻshimchalar kiritilsin. 4. Mazkur Farmonning ijrosini muhokama qilib borish, ijro uchun masʼul idoralar faoliyatini muvofiqlashtirish va nazorat qilish Bosh vazir oʻrinbosarlari J.A. Xodjayev va J.A. Qoʻchqorov zimmasiga yuklansin. 1. Oʻzbekiston Respublikasi Prezidentining 2005-yil 11-apreldagi “Toʻgʻridan-toʻgʻri xususiy xorijiy investitsiyalarni jalb etishni ragʻbatlantirish borasidagi qoʻshimcha chora-tadbirlar toʻgʻrisida”gi PF-3594-son Farmonida: (a) 2-banddagi “Toshkent viloyatidan” soʻzlari “Toshkent viloyatining 1 — 3 toifadagi tuman va shaharlaridan” soʻzlari bilan almashtirilsin; (b) 3-banddagi “Investitsiyalar va tashqi savdo vazirligi” soʻzlari “Investitsiyalar, sanoat va savdo vazirligi” soʻzlari bilan almashtirilsin; (v) ilova quyidagi mazmundagi 23-band bilan toʻldirilsin: “23. Qishloq xoʻjaligi mahsulotlarini yetishtirish”. 2. Oʻzbekiston Respublikasi Prezidentining 2021-yil 15-dekabrdagi “Meva-sabzavotchilik sohasini davlat tomonidan qoʻllab-quvvatlash, tarmoqda klaster va kooperatsiya tizimini yanada rivojlantirish chora-tadbirlari toʻgʻrisida”gi PQ-52-son qarorining 1-bandi quyidagi mazmundagi “g” kichik band bilan toʻldirilsin: “g) qishloq xoʻjaligi korxonalariga, shu jumladan, fermer va dehqon xoʻjaliklariga chorvachilik sohasiga ozuqabop ekinlarni yetishtirish uchun olti oy muddatda qaytarish sharti bilan har bir gektariga 15 million soʻmgacha Markaziy bankning asosiy stavkasidan yuqori boʻlmagan stavkada (shundan 2 foizi bank marjasi) imtiyozli kredit mablagʻlari ajratiladi”.
Elektr energiyasi, neft mahsulotlari va gazdan foydalanishda Inson hayoti va sogʻligʻiga yuqori xavf soluvchi omillar reyestriga kiritiladigan maʼlumotlar roʻyxatini tasdiqlash toʻgʻrisida
(order, 2025-06-23)

Oʻzbekiston Respublikasi Prezidentining 2024-yil 30-avgustdagi PF-132-son “Oʻzbekiston Respublikasi Prezidentining tadbirkorlar bilan toʻrtinchi ochiq muloqotida belgilangan vazifalarni amalga oshirish chora-tadbirlari toʻgʻrisida”gi Farmoni va Vazirlar Mahkamasining 2025-yil 6-fevraldagi 66-son “Inson hayoti va sogʻligʻiga yuqori xavf soluvchi omillar reyestrini shakllantirish va yuritish tartibi toʻgʻrisidagi nizomni tasdiqlash haqida”gi qaroriga muvofiq buyuraman: 1. Elektr energiyasi, neft mahsulotlari va gazdan foydalanishda Inson hayoti va sogʻligʻiga yuqori xavf soluvchi omillar reyestriga kiritiladigan maʼlumotlar roʻyxati ilovaga muvofiq tasdiqlansin. 2. Mazkur buyruq Oʻzbekiston Respublikasi Energetika vazirligi, Oʻzbekiston Respublikasi Prezidenti huzuridagi Tadbirkorlik subyektlarining huquqlari va qonuniy manfaatlarini himoya qilish boʻyicha vakil hamda Oʻzbekiston Respublikasi Savdo-sanoat palatasi bilan kelishilgan. 3. Mazkur buyruq rasmiy eʼlon qilingan kundan eʼtiboran kuchga kiradi.
Sugʻurtalovchilar va qayta sugʻurtalovchilarning toʻlov qobiliyati toʻgʻrisidagi nizomning 33-bandiga oʻzgartirish kiritish haqida
(order, 2025-06-23)

Oʻzbekiston Respublikasi Prezidentining 2017-yil 27-iyuldagi PQ-3150-son “Oʻzbekiston Respublikasi Istiqbolli loyihalar milliy agentligi faoliyatini tashkil etish toʻgʻrisida”gi qaroriga muvofiq buyuraman: 1. Oʻzbekiston Respublikasi moliya vazirining 2008-yil 22-apreldagi 41-son buyrugʻi (roʻyxat raqami 1806, 2008-yil 12-may) (Oʻzbekiston Respublikasi qonun hujjatlari toʻplami, 2008-y., 20-21-son, 178-modda) bilan tasdiqlangan Sugʻurtalovchilar va qayta sugʻurtalovchilarning toʻlov qobiliyati toʻgʻrisidagi nizomning 33-bandi “v” kichik bandi quyidagi tahrirda bayon etilsin: “v) hisobot yili boshiga quyidagi reytinglardan biriga ega chet el sugʻurta tashkiloti: “Moodyʼs Investors Services” (AQSH) reyting agentligi tasnifi boʻyicha “Baa3”dan past boʻlmagan; “Standard & Poorʼs Corporation” (AQSH) reyting agentligi tasnifi boʻyicha “BB+”dan past boʻlmagan; “Fitch, Inc” (Buyuk Britaniya) agentligi tasnifi boʻyicha “BB–”dan past boʻlmagan; “A.M. Best Company, Inc.” (AQSH) reyting agentligi tasnifi boʻyicha “B+”dan past boʻlmagan; “Ekspert-RA” (Rossiya Federatsiyasi) reyting agentligi tasnifi boʻyicha “BB+”dan past boʻlmagan; “AKRA” (Rossiya Federatsiyasi) reyting agentligi tasnifi boʻyicha “BB+” dan past boʻlmagan.”. 2. Mazkur buyruq Oʻzbekiston Respublikasi Savdo-sanoat palatasi va Oʻzbekiston Respublikasi Prezidenti huzuridagi Tadbirkorlik subyektlarining huquqlari va qonuniy manfaatlarini himoya qilish boʻyicha vakil bilan kelishilgan. 3. Mazkur buyruq rasmiy eʼlon qilingan kundan eʼtiboran kuchga kiradi.
“Tibbiy-mehnat ekspert komissiyalarida koʻrik dalolatnomalarini rasmiylashtirish va yuritish qoidalarini tasdiqlash toʻgʻrisida”gi buyruqni oʻz kuchini yoʻqotgan deb topish haqida
(order, 2025-06-19)

Oʻzbekiston Respublikasi Prezidentining 2024-yil 16-iyuldagi PQ-257-son “Nogironlikni belgilash tizimini takomillashtirish boʻyicha qoʻshimcha chora-tadbirlar toʻgʻrisida”gi qarori va Oʻzbekiston Respublikasi Vazirlar Mahkamasining 2022-yil 8-fevraldagi 62-son “Tibbiy-ijtimoiy ekspertiza xizmati tashkiliy tuzilmasini va faoliyatini tashkil etishga oid normativ-huquqiy hujjatlarni tasdiqlash toʻgʻrisida”gi qaroriga asosan buyuraman: 1. Oʻzbekiston Respublikasi moliya vazirining 2015-yil 7-yanvardagi 1-son “Tibbiy-mehnat ekspert komissiyalarida koʻrik dalolatnomalarini rasmiylashtirish va yuritish qoidalarini tasdiqlash toʻgʻrisida”gi buyrugʻi (roʻyxat raqami 2653, 2015-yil 6-fevral) (Oʻzbekiston Respublikasi qonun hujjatlari toʻplami, 2015-y., 5-son, 62-modda) oʻz kuchini yoʻqotgan deb topilsin. 2. Mazkur buyruq Oʻzbekiston Respublikasi Sogʻliqni saqlash vazirligi, Kambagʻallikni qisqartirish va bandlik vazirligi hamda Oʻzbekiston Respublikasi Prezidenti huzuridagi Ijtimoiy himoya milliy agentligi bilan kelishilgan. 3. Mazkur buyruq rasmiy eʼlon qilingan kundan eʼtiboran kuchga kiradi.
Energiya auditorlari uchun yoqilgʻi-energetika resurslari isteʼmolchilarida, bino va inshootlarda energiya auditidan oʻtkazishni belgilovchi texnik topshiriq, dasturlar, energetika pasporti va tashkiliy-texnik chora-tadbirlar rejalarining namunaviy shakllarini hamda energiya auditorlariga qoʻyiladigan minimal talablarni tasdiqlash toʻgʻrisida
(resolution, 2025-06-16)

Oʻzbekiston Respublikasi Vazirlar Mahkamasining 2024-yil 19-oktabrdagi 690-son “Yoqilgʻi-energetika resurslari isteʼmolchilarini hamda bino va inshootlarni energiya isteʼmolini energiya auditidan oʻtkazish tartiblarini belgilash toʻgʻrisida”gi qaroriga muvofiq Oʻzbekiston Respublikasi Vazirlar Mahkamasi huzuridagi Elektr energiyasi, neft mahsulotlari va gazdan foydalanishni nazorat qilish inspeksiyasi, Energetika vazirligi, Qurilish va uy-joy kommunal xoʻjaligi vazirligi qaror qiladi: 1. Quyidagilar: Yoqilgʻi-energetika resurslari isteʼmolchilarida energiya auditidan oʻtkazishni belgilovchi texnik topshiriqning namunaviy shakli 1-ilovaga muvofiq; Yoqilgʻi-energetika resurslari isteʼmolchilarida energiya auditidan oʻtkazishni belgilovchi dasturning namunaviy shakli 2-ilovaga muvofiq; Yoqilgʻi-energetika resurslari isteʼmolchilarida energiya auditidan oʻtkazishni belgilovchi energetika pasportining namunaviy shakli 3-ilovaga muvofiq; Yoqilgʻi-energetika resurslari isteʼmolchilarida energiya auditidan oʻtkazishni belgilovchi tashkiliy-texnik tadbirlar rejasining namunaviy shakli 4-ilovaga muvofiq; Bino va inshootlarda energiya auditidan oʻtkazishni belgilovchi texnik topshiriqning namunaviy shakli 5-ilovaga muvofiq; Bino va inshootlarda energiya auditidan oʻtkazishni belgilovchi dasturning namunaviy shakli 6-ilovaga muvofiq; Bino va inshootlarda energiya auditidan oʻtkazishni belgilovchi tashkiliy-texnik tadbirlar rejasining namunaviy shakli 7-ilovaga muvofiq; Energiya auditorlariga qoʻyiladigan minimal talablar 8-ilovaga muvofiq tasdiqlansin. 2. Mazkur qaror rasmiy eʼlon qilingan kundan eʼtiboran kuchga kiradi.
Oʻzbekiston kimyo-farmatsevtika hamda “Sharq tabobati” ilmiy-tadqiqot institutlari Davlat budjeti mablagʻlari hisobidan bazaviy moliyalashtirishga oʻtkazilishi munosabati bilan Vazirlar Mahkamasining “Davlat ilmiy tashkilotlarini Oʻzbekiston Respublikasi Davlat budjeti mablagʻlari hisobidan bazaviy moliyalashtirishga oʻtkazish toʻgʻrisida” 2021-yil 26-maydagi 326-son qaroriga oʻzgartirish va qoʻshimchalar kiritish haqida
(resolution, 2025-06-10)

Oʻzbekiston kimyo-farmatsevtika va “Sharq tabobati” ilmiy-tadqiqot institutlarini Davlat budjeti mablagʻlari hisobidan bazaviy moliyalashtirishga oʻtkazish, shuningdek, farmatsevtika yoʻnalishida yangi dori vositalarini yaratish boʻyicha tadqiqot ishlarini qoʻllab-quvvatlash hamda ilmiy xodimlar uchun zarur shart-sharoitlar yaratish maqsadida Vazirlar Mahkamasi qaror qiladi: 1. Sogʻliqni saqlash vazirligi, Iqtisodiyot va moliya vazirligi, Oliy taʼlim, fan va innovatsiyalar vazirligi hamda Farmatsevtika tarmogʻini rivojlantirish agentligining Oʻzbekiston kimyo-farmatsevtika hamda “Sharq tabobati” ilmiy-tadqiqot institutlarini Davlat budjeti mablagʻlari hisobidan bazaviy moliyalashtirishga oʻtkazish toʻgʻrisidagi takliflari maʼqullansin. 2. Belgilansinki, Oʻzbekiston kimyo-farmatsevtika hamda “Sharq tabobati” ilmiy-tadqiqot institutlarini Davlat budjeti mablagʻlari hisobidan saqlash xarajatlari 2025-yilda Oʻzbekiston Respublikasining respublika budjetidan birinchi darajali budjet mablagʻlarini taqsimlovchi sifatida Sogʻliqni saqlash vazirligiga ajratilgan mablagʻlar doirasida amalga oshiriladi, 2026-yildan boshlab esa Davlat budjeti parametrlarida nazarda tutiladi. 3. Vazirlar Mahkamasining “Davlat ilmiy tashkilotlarini Oʻzbekiston Respublikasi Davlat budjeti mablagʻlari hisobidan bazaviy moliyalashtirishga oʻtkazish toʻgʻrisida” 2021-yil 26-maydagi 326-son qaroriga ilovaga muvofiq oʻzgartirish va qoʻshimchalar kiritilsin. 4. Ushbu qarorning bajarilishini nazorat qilish Oʻzbekiston Respublikasi sogʻliqni saqlash vaziri A.A. Xudayarov zimmasiga yuklansin. 1. 1-ilovaning “I. Sogʻliqni saqlash vazirligi” boʻlimi quyidagi mazmundagi 25 va 26-pozitsiyalar bilan toʻldirilsin: 2. 2-ilovada: a) kuyidagi mazmundagi 214 va 215-pozitsiyalar bilan toʻldirilsin: b) “Jami” pozitsiyasining “Shtat birligi soni” ustunidagi “298” raqami “322” raqami bilan almashtirilsin; v) “Jami tashkilotlar boʻyicha” pozitsiyasining “Shtat birligi soni” ustunidagi “361” raqami “385” raqami bilan almashtirilsin.
Oʻzbekiston Respublikasi Rieltorlik xizmatlarining milliy standarti (3-son RXMS) “Koʻchmas mulk obyektlarining va ularga boʻlgan huquqlarning savdosini tashkil qilish”ga oʻzgartirishlar va qoʻshimcha kiritish toʻgʻrisida
(order, 2025-06-09)

Oʻzbekiston Respublikasi Prezidentining 2025-yil 15-apreldagi PQ-142-son “Qarzdorlik hisobiga banklar balansiga olingan mol-mulklar realizatsiyasini jadallashtirish chora-tadbirlari toʻgʻrisida”gi qaroriga muvofiq buyuraman: 1. Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasining 2014-yil 31-dekabrdagi 01/27-26/30-son qarori (roʻyxat raqami 2652, 2015-yil 3-fevral) (Oʻzbekiston Respublikasi qonun hujjatlari toʻplami, 2015-y., 5-son, 60-modda) bilan tasdiqlangan Oʻzbekiston Respublikasi Rieltorlik xizmatlarining milliy standarti (3-son RXMS) “Koʻchmas mulk obyektlarining va ularga boʻlgan huquqlarning savdosini tashkil qilish”ga ilovaga muvofiq oʻzgartirishlar va qoʻshimcha kiritilsin. 2. Ushbu buyruq rasmiy eʼlon qilingan kundan eʼtiboran kuchga kiradi. 1. 1-bandning oʻn birinchi xatboshisi quyidagi tahrirda bayon etilsin: “savdolar tashkilotchisi — koʻchmas mulk obyektining mulkdori yoki koʻchmas mulk obyektiga doir mulkiy huquqning egasi bilan qonunchilik hujjatlarida belgilangan tartibda tuzilgan rieltorlik xizmatlarini koʻrsatish shartnomasi asosida koʻchmas mulk obyektlari va ularga boʻlgan huquqlar bilan savdolarni tashkil qilishni amalga oshiradigan rieltorlik tashkiloti;”. 2. 4-bandning uchinchi xatboshisi quyidagi tahrirda bayon etilsin: “Ustav fondida davlat ulushi 50 foiz va undan ortiq boʻlgan yuridik shaxslar, shuningdek ustav fondining 50 foizi va undan ortigʻi 50 foiz va undan ortiq miqdorda davlat ulushiga ega yuridik shaxsga tegishli boʻlgan yuridik shaxslarning koʻchmas mulklarini realizatsiya qilish “E-auksion” elektron savdo platformasida elektron onlayn-auksion yoʻli bilan amalga oshiriladi, bundan auksionda sotilmasdan qarzdorliklarni soʻndirish evaziga bank balansiga olingan mol-mulklarni bozor qiymatida toʻgʻridan-toʻgʻri sotish, shu jumladan, kredit, boʻlib-boʻlib toʻlash, lizing shartnomalari yoki qonunchilik hujjatlarida taqiqlanmagan boshqa bitimlar orqali realizatsiya qilish mustasno.”. 3. 56-band quyidagi mazmundagi xatboshilar bilan toʻldirilsin: “Qonunda belgilangan qoidalar buzib oʻtkazilgan auksion yoki tanlov manfaatdor shaxs talabi bilan sud tomonidan haqiqiy emas deb topilishi mumkin. Auksion yoki tanlovni haqiqiy emas deb topish auksion yoki tanlovda gʻolib chiqqan shaxs bilan tuzilgan shartnomaning haqiqiy emasligiga sabab boʻladi.”.
Yoʻlovchi bojxona deklaratsiyasini toʻldirish va rasmiylashtirish tartibi toʻgʻrisidagi yoʻriqnomaning ilovasiga oʻzgartirish kiritish haqida
(order, 2025-06-05)

Oʻzbekiston Respublikasi Vazirlar Mahkamasining 2025-yil 19-apreldagi 244-son “Ayrim turdagi tovarlarni bojxona chegarasi orqali olib oʻtish tartibini yanada takomillashtirish chora-tadbirlari toʻgʻrisida”gi qaroriga muvofiq buyuraman: 1. Oʻzbekiston Respublikasi Davlat bojxona qoʻmitasining 2014-yil 4-iyuldagi 01-02/12-13-son qarori (roʻyxat raqami 2606, 2014-yil 5-avgust) (Oʻzbekiston Respublikasi qonun hujjatlari toʻplami, 2014-yil, 32-son, 411-modda) bilan tasdiqlangan Yoʻlovchi bojxona deklaratsiyasini toʻldirish va rasmiylashtirish tartibi toʻgʻrisidagi yoʻriqnomaning ilovasidagi “B” sahifasi 7-bandi quyidagi tahrirda bayon etilsin: 2. Mazkur buyruq Oʻzbekiston Respublikasi Milliy statistika qoʻmitasi bilan kelishilgan. 3. Ushbu buyruq 2025-yil 2-iyuldan boshlab kuchga kiradi.
Oʻzbekiston Respublikasi Tashqi iqtisodiy faoliyat tovar nomenklaturasining yangilangan shakli amalga kiritilishi munosabati bilan tasniflash kodlari oʻzgargan mahsulotlar roʻyxatini tasdiqlash toʻgʻrisida
(resolution, 2025-06-04)

Oʻzbekiston Respublikasi Prezidentining “Oʻzbekiston Respublikasi Tashqi iqtisodiy faoliyat tovar nomenklaturasini tasdiqlash toʻgʻrisida” 2025-yil 14-maydagi PQ-181-son qarori ijrosini taʼminlash, shuningdek, Oʻzbekiston Respublikasi Jahon savdo tashkilotiga aʼzo boʻlishi hamda Oʻzbekiston Respublikasining bojxona chegarasi orqali olib oʻtilayotgan mahsulotlarning bojxona rasmiylashtiruvini oʻz vaqtida taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Tashqi iqtisodiy faoliyat tovar nomenklaturasining yangilangan shakli amalga kiritilishi munosabati bilan tasniflash kodlari oʻzgargan mahsulotlar roʻyxati ilovaga muvofiq tasdiqlansin. 2. Oʻzbekiston Respublikasi Investitsiyalar, sanoat va savdo vazirligi hamda Iqtisodiyot va moliya vazirligi huzuridagi Bojxona qoʻmitasiga zarur hollarda, mahsulotlarni tasniflash yuzasidan birgalikda xulosalar berish hamda ushbu qarorga ilovada keltirilgan mahsulotlar roʻyxatiga tegishli bayonnoma rasmiylashtirish orqali oʻzgartirish va qoʻshimchalar kiritish huquqi berilsin. 3. Oʻzbekiston Respublikasi Iqtisodiyot va moliya vazirligi huzuridagi Bojxona qoʻmitasi Oʻzbekiston Respublikasining bojxona chegarasi orqali olib oʻtilayotgan mahsulotlarning bojxona rasmiylashtiruvini‚ iqtisodiy siyosat choralarini‚ shu jumladan, bojxona imtiyozlarini qoʻllashni ushbu qaror qoidalarini hisobga olgan holda amalga oshirsin. 4. Ushbu qarorning bajarilishini nazorat qilish Oʻzbekiston Respublikasi Bosh vazirining oʻrinbosari J.A. Xodjayev zimmasiga yuklansin.
Oʻzbekiston Respublikasi Sogʻliqni saqlash vazirligi tomonidan qabul qilingan ayrim idoraviy normativ-huquqiy hujjatlarga oʻzgartirishlar kiritish toʻgʻrisida
(order, 2026-02-26)

Oʻzbekiston Respublikasi Prezidentining 2023-yil 20-iyundagi PQ-197-son “Maʼmuriy islohotlar doirasida sogʻliqni saqlash sohasida davlat boshqaruvini samarali tashkil qilish chora-tadbirlari toʻgʻrisida”gi qarori hamda Oʻzbekiston Respublikasi Vazirlar Mahkamasining 2025-yil 7-fevraldagi 67-son “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida”gi qaroriga muvofiq buyuraman: 1. Oʻzbekiston Respublikasi Sogʻliqni saqlash vazirligi tomonidan qabul qilingan ayrim idoraviy normativ-huquqiy hujjatlarga ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. Oʻzbekiston Respublikasi sogʻliqni saqlash vazirining 2023-yil 28-apreldagi 10-son buyrugʻi (roʻyxat raqami 3430, 2023-yil 4-may) (Qonunchilik maʼlumotlari milliy bazasi, 05.05.2023-y., 10/23/3430/0253-son) bilan tasdiqlangan Dori vositalarini retsept bilan va retseptsiz beriladigan dori vositalari toifasiga kiritish tartibi toʻgʻrisidagi nizomning 1-bandida: ikkinchi xatboshidagi “Dori vositalari, tibbiy buyumlar va tibbiy texnika ekspertizasi va standartlashtirish davlat markaziga” degan soʻzlar “Farmatsevtika mahsulotlari xavfsizligi markazi davlat muassasasiga” degan soʻzlar bilan almashtirilsin; uchinchi xatboshidagi “Dori vositalari, tibbiy buyumlar va tibbiy texnika ekspertizasi va standartlashtirish davlat markazi” degan soʻzlar “Farmatsevtika mahsulotlari xavfsizligi markazi davlat muassasasi” degan soʻzlar bilan almashtirilsin.